ananddey/assamese-wiki-corpus huggingface dataset:
দ্য ডায়েৰী অৱ এ য়ং গাৰ্ল

দ্য ডায়েৰী অফ এ ইয়ং গাৰ্ল হৈছে নেডাৰলেণ্ডৰ নাজী অধিগ্ৰহণৰ সময়ত পৰিয়ালৰ সৈতে দুবছৰ লুকাই কিন্তু ১৯৪৪ চনৰ আগষ্ট মাহত তেওঁলোকক নাজীসকলৰ গুপ্তচৰ বাহিনীয়ে আটক কৰিছিল। সেই সময়লৈকে আনাই নিয়মীয়াভাৱে দিনপঞ্জীখন লিখি গৈছিল। ফ্ৰাংকৰ পৰিয়ালটোক আটক কৰি বন্দীশিবিৰলৈ পঠিওৱা হৈছিল আৰু বন্দীশিবিৰতে সম্ভৱতঃ সন্নিপাত জ্বৰত আক্ৰান্ত হৈ ১৯৪৫ চনত আনাৰ মৃত্যু ঘটিছিল। আনাৰ মৃত্যুৰ পিছত মাইপ গিজ নামৰ এজন ব্যক্তিয়ে ডায়েৰীখন উদ্ধাৰ কৰে আৰু তেওঁলোকৰ পৰিয়ালৰ একমাত্ৰ জীৱিত জীৱিত ব্যক্তি আনাৰ দেউতাক অটো ফ্ৰাংকৰ হাতত অৰ্পণ কৰে।

১৯৪৭ চনত এই দিনপঞ্জীখন ওলন্দাজ ভাষাত “হেট এক্টাৰহোইছ” শিৰোনামেৰে কণ্টেক্ট পাব্লিছিং নামৰ এক প্ৰকাশনে কিতাপৰ ৰূপত প্ৰকাশ কৰে। পিছলৈ ১৯৫২ চনত ডাবলডে এণ্ড কোম্পানীৰ দ্বাৰা “আনা ফ্ৰাংক – দ্য ডায়েৰী অফ এ ইয়ং গাৰ্ল” শিৰোনামেৰে কিতাপখনৰ ইংৰাজী সংস্কৰণ প্ৰকাশ কৰা হয়। তেতিয়াৰে পৰা এতিয়ালৈকে কিতাপখন প্ৰায় ৭০ টাতকৈও অধিক ভাষালৈ অনুবাদ কৰা হৈছে। কিতাপখন বিংশ শতিকাৰ জনপ্ৰিয় গ্ৰন্থৰ তালিকাত স্থান লাভ কৰিছে আৰু কিতাপখনৰ ওপৰত ভিত্তি কৰি বহুতো নাটক আৰু চলচ্চিত্ৰও নিৰ্মাণ কৰা হৈছে।

তথ্য সংগ্ৰহ

বাহ্যিক সংযোগ

শ্ৰেণী:গ্ৰন্থ
হিমস্খলন

nail|]]ৰ এক হিমস্খলনৰ দৃশ্য
হিমস্খলন হৈছে কোনো হেলনীয়া পৃষ্ঠত হোৱা বৰফৰ এক বৃহৎ সোঁত। সাধাৰণতে কোনো উচ্চ উচ্চতাত থকা বৰফৰ স্তুপৰ অস্থিৰতাৰ ফলত এনে স্খলনৰ আৰম্ভ হয়। স্খলন আৰম্ভ হোৱাৰ পিছত বৰফৰ তৰপটোৰ বেগ ক্ৰমান্নয়ে বৃদ্ধি পাই আৰু সোঁতত অধিক বৰফ খহাই নিয়ে।

কাৰণ

হিমপুঞ্জত অস্থিৰতা সৃষ্টি হোৱাৰ বহু কাৰণ থাকে। স্তুপত জমাহোৱা বৰফৰ মাত্ৰা অত্যধিক হোৱাৰ ফলত হেলনীয়া তলত ই স্থিৰ হৈ থাকিব নোৱাৰা হয়। এনে অৱস্থাত বৰষুণ বা হিমপাত হোৱাৰ ফলত হিমস্খলনৰ আৰম্ভ হয়। কেতিয়াবা এনে অস্থিৰ বৰফৰ তৰপৰ ওপৰেদি স্কী কৰা লোক, বৰফত চলা গাড়ী বা জন্তু পাৰ হৈ গ'লে, বোমা বিস্ফোৰণ আৰু ভূমিকম্পৰ ফলটো হিমস্খলন হ'ব পাৰে। কোনো লোকে বিশ্বাস কৰে যে মানুহৰ চিঞৰৰ ফলতো হিমস্খলন হ'ব পাৰে, কিন্তু বিজ্ঞানীসকলে এই কথা অস্বীকাৰ কৰে, কিয়নো মানুহৰ চিঞৰৰ প্ৰাৱল্য হিমস্খলন হ'ব পৰাকৈ তীব্ৰ নহয়।

তথ্য সংগ্ৰহ

শ্ৰেণী:প্ৰাকৃতিক দুৰ্যোগ
শ্ৰেণী:ভূগোল
তিয়ঁহৰ ৰাইতা

তিয়ঁহৰ ৰাইতা, ৰাইতাৰ এটা প্ৰকাৰ, যিটো আন উপাদানত ডুবাই বা চালাড হিচাপে ব্যৱহাৰ কৰিব পাৰি। ইয়াক লগে লগে কটা তিয়ঁহ, কেঁচা জলকীয়া আৰু দৈৰ সৈতে তেয়াৰ কৰা হয় আৰু ইচ্ছা কৰিলে মিহিকৈ কটা বিলাহী আৰু পিয়াঁজ একেলগে মিহলায়ো তৈয়াৰ কৰিব পাৰি।

বিশেষকৈ গ্ৰীষ্মকালত ই জনপ্ৰিয়, কাৰণ ই শৰীৰ শীতল কৰাত সহায় কৰে। ভাৰতীয় খাদ্যৰ মূল খাদ্যৰ সৈতে ইয়াক প্ৰায়ে পাৰ্শ্ব উপাদান হিচাপে পৰিৱেশন কৰা হয়।

বাহ্যিক সংযোগ

Sanjeev Kapoor's Recipe for Raita
Benefits of Cucumber Raita

তথ্য সূত্ৰ

শ্ৰেণী:খাদ্য
শ্ৰেণী:ভাৰতীয় খাদ্য
শ্ৰেণী:নিৰামিষ খাদ্য
ধুবুৰী চিকিৎসা মহাবিদ্যালয় আৰু চিকিৎসালয়

ধুবুৰী চিকিৎসা মহাবিদ্যালয় আৰু চিকিৎসালয় অসমৰ ধুবুৰী জিলাৰ ধুবুৰী চহৰত অৱস্থিত এখন চৰকাৰী চিকিৎসা মহাবিদ্যালয়। ২০২২ চনত চিকিৎসা মহাবিদ্যালয়খন কাৰ্যক্ষম হয়। অসম চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। ধুবুৰী চিকিৎসা মহাবিদ্যালয় ৰাষ্ট্ৰীয় চিকিৎসা আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২২-২৩ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰে।

ইতিহাস

২০১৭ চনৰ ১৭ ফ্ৰেব্ৰুৱাৰী তাৰিখে তদানীন্তন মুখ্যমন্ত্ৰী সৰ্বানন্দ সোণোৱাল আৰু সেই সময়ৰ ৰাজ্যিক স্বাস্থ্যমন্ত্ৰী তথা বৰ্তমানে ৰাজ্যৰ মুখ্যমন্ত্ৰী ড° হিমন্ত বিশ্ব শৰ্মাৰ উপস্থিতিত তদানীন্তন কেন্দ্ৰীয় স্বাস্থ্যমন্ত্ৰী তথা বৰ্তমানে বিজেপিৰ ৰাষ্ট্ৰীয় সভাপতি জগত প্ৰসাদ নড্ডায়ে মহাবিদ্যালয়খনৰ নিৰ্মাণৰ কামৰ শুভ উদ্বোধন কৰিছিল। ১০৮ বিঘা মাটিত ৫০৯ কোটি টকা ব্যায়েৰে নিৰ্মাণ কৰা ধুবুৰী চিকিৎসা মহাবিদ্যালয় আৰু চিকিৎসালয় চৌহদত ছাত্ৰ-ছাত্ৰীৰ হ'ষ্টেল, চিকিৎসা মহাবিদ্যালয়খনত শিক্ষাদান কৰিবলগীয়া মহাবিদ্যালয়, চিকিৎসকসকলৰ আৱাস গৃহ, কেফটেৰিয়া, কেণ্টিনকে ধৰি আছে মুঠ ২৪টাকৈ ভৱন আছে। ২০২২ চনৰ ১৪ অক্টোবৰত ৰাষ্ট্ৰপতি দ্ৰৌপদী মুৰ্মুৱে ভাৰতীয় প্ৰযুক্তিবিদ্যা প্ৰতিষ্ঠান, গুৱাহাটীৰ পৰা ভাৰ্ছুৱেলী এই চিকিৎসা মহাবিদ্যালয়খন আনুষ্ঠানিকভাৱে উদ্বোধন কৰিছিল।

পাঠ্যক্ৰম

২০২২-২৩ শিক্ষাবৰ্ষত মহাবিদ্যালয়খনে ১০০ গৰাকী চিকিৎসা বিজ্ঞানৰ শিক্ষাৰ্থীৰ সৈতে শিক্ষাবৰ্ষ আৰম্ভ কৰাৰ অনুমতি লাভ কৰিছে।

অৱস্থান

ধুবুৰী চিকিৎসা মহাবিদ্যালয় অসমৰ ধুবুৰী জিলাৰ ধুবুৰী চহৰৰৰ ঝাগ্ৰাপাৰত অৱস্থিত। ইয়াৰ নিকটৱৰ্তী ধুবুৰী ৰেল ষ্টেচনৰ পৰা ই ২ কিঃমিঃ আৰু ৰূপসী বিমানবন্দৰৰ পৰা ১৫ কিঃমিঃ নিলগত অৱস্থিত। ধুবুৰী চহৰৰ পৰা মহাবিদ্যালয়লৈ যাতায়াতৰ সু-ব্যৱস্থা আছে।

তথ্য উৎস

শ্ৰেণী:অসমৰ চিকিৎসা মহাবিদ্যালয়
শ্ৰেণী:অসমৰ চিকিৎসালয়
শ্ৰেণী:ধুবুৰী জিলা
ময়ূখ হাজৰিকা

ময়ূখ হাজৰিকা (; জন্ম ১৩ জানুৱাৰী ১৯৭১) অসমৰ এজন গায়ক তথা গীতিকাৰ আৰু সুৰকাৰ। Mayukh Hazarika and the Brahmaputra Balladeers নামৰ বেণ্ডটোৰ তেওঁ মুখ্য শিল্পী। তেওঁ প্ৰখ্যাত অসমীয়া কণ্ঠশিল্পী যুটী জয়ন্ত হাজৰিকা আৰু মণীষা হাজৰিকাৰ পুত্ৰ আৰু ভূপেন হাজৰিকাৰ ভতিজা।

জীৱনী

প্ৰাৰম্ভিক জীৱন আৰু শিক্ষা

১৯৭১ চনৰ ১৩ জানুৱাৰী তাৰিখে গুৱাহাটীত ময়ূখ হাজৰিকাৰ জন্ম হয়। তেওঁৰ অন্য নাম 'ৰাজা'। পিতৃ-মাতৃ জয়ন্ত হাজৰিকা আৰু মণীষা হাজৰিকাৰ তেওঁ একমাত্ৰ সন্তান। তেওঁৰ ৭ বছৰ বয়সতে দেউতাকৰ মৃত্যু হয়। সৰুৰেপৰাই তেওঁ মাকৰপৰা সংগীতৰ শিক্ষা লাভ কৰে। খানাপাৰাৰ কেন্দ্ৰীয় বিদ্যালয়ত তেওঁ স্কুলীয়া শিক্ষা গ্ৰহণ কৰে আৰু পিছলৈ দিল্লী বিশ্ববিদ্যালয়ত অধ্যয়ন কৰে। ভাৰতীয় ব্যৱস্থাপনা প্ৰতিষ্ঠান, ইন্দ'ৰৰপৰা (IIM ইন্দ'ৰ) তেওঁ স্নাতকোত্তৰ ডিগ্ৰী লাভ কৰে।

কৰ্মজীৱন

IIM-ৰপৰা উত্তীৰ্ণ হোৱাৰ পাছত হাজৰিকাই ২০০৭ চনত এন ডি টি ভি লাইফষ্টাইলত Head of Camera হিচাপে চাকৰি জীৱন আৰম্ভ কৰে। সমান্তৰালভাৱে তেওঁ মাতৃ মণীষা হাজৰিকা আৰু পত্নী লাইলি দত্ত হাজৰিকাৰ সৈতে ভাৰতৰ বাহিৰে-ভিতৰে বিভিন্ন ঠাইৰ অনুষ্ঠানত গীত পৰিৱেশন কৰি আহিছে।

সংগীত জীৱন

প্ৰথমে তেওঁ জয়ন্ত হাজৰিকা আৰু ভূপেন হাজৰিকাৰ জনপ্ৰিয় গীতসমূহৰ ক'ভাৰ ভাৰ্চন গাই জনপ্ৰিয়তা লাভ কৰিছিল। ২০০৯ চনৰ ৫ ফেব্ৰুৱাৰী তাৰিখে তেওঁৰ নিজৰ কথা, সুৰ আৰু কণ্ঠৰ প্ৰথমটো এলবাম 'চকুৱে যদি কথা কয়' মুক্তিলাভ কৰে।

ব্যক্তিগত জীৱন

পত্নী লাইলি দত্ত হাজৰিকাৰ সৈতে ময়ূখ হাজৰিকা দিল্লীত বাস কৰে।

গীতৰ এলবাম

শ্বিলঙৰে গধূলি (২০০২)
চকুৱে যদি কথা কয় (২০০৯)
মনৰ মৰম (২০১২)
Assamese Modern Songs (২০১২)
All Time Greats Jayanta Hazarika (২০১২)
অনুৰাধা (২০১২)
অসমৰ চিৰযুগমীয়া গীত (২০১২)

তথ্যসূত্ৰ

বাহ্যিক সংযোগ

iTunesত ময়ূখ হাজৰিকা
ছাৰেগামাত ময়ূখ হাজৰিকা
Rdioত ময়ূখ হাজৰিকা
Saavnত ময়ূখ হাজৰিকা

শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
এম এছ শীলা

এম এছ শীলা এগৰাকী কৰ্ণাটিক শাস্ত্ৰীয়, লঘু সংগীত আৰু ভক্তিমূলক গায়িকা। শাস্ত্ৰীয় আৰু লঘু সংগীত দুয়োটাতে এগৰাকী AIR আৰু দূৰদৰ্শন শিল্পী। ২০১৯ চনত ভাৰতৰ ৰাষ্ট্ৰপতিগৰাকীয়ে সংগীত নাটক একাডেমী বঁটাৰে সন্মানিত কৰিছিল।

জীৱনী

এম এছ শীলাই সংগীতৰ প্ৰাৰম্ভিক নিৰ্দেশনা লাভ কৰিছিল মাতৃ এম.এন.ৰত্ন ৰ পৰা, তেওঁৰ মাতৃ এগৰাকী সংগীতজ্ঞ আছিল। পিছলৈ তেওঁ আৰ অফত যোগদান কৰে। শ্ৰীকান্তনৰ পৰা কৰ্ণাটক সংগীত শিকি অব্যাহত ৰাখিছিল।

গায়ক কেৰিয়াৰ

এম এছ শীলাই অল ইণ্ডিয়া ৰেডিঅ’, বেংগালুৰুৰ দ্বাৰা প্ৰযোজিত ‘শ্ৰীবিদ্যাদৰ্শন’ (জয়চমৰাজেন্দ্ৰ ৱাডিয়াৰৰ ৰচনা), ‘নিনাদা’ (বীনে শেশান্নাৰ ৰচনা) আৰু ′সদাশিৱ মাধুৰ্য′ (মহীশূৰ সদাশিৱ ৰাওৰ ৰচনা) ধাৰাবাহিকৰ দৰে এলবামৰ বাবে গীত গাইছে।

ভাৰতীয় শাস্ত্ৰীয় সংগীতলৈ অৱদান

শীলা আৰু তেওঁৰ স্বামীয়ে হামসাধৱনী সৃষ্টিৰ জৰিয়তে বহু সংগীত কৰ্মশালা, যুৱক-যুৱতী আৰু অভিজ্ঞ সংগীতজ্ঞৰ অনুষ্ঠানৰ আয়োজন কৰে। হামসাধ্বনী সৃষ্টিৰ দ্বাৰাও বাৰ্ষিক হামসাধ্বনী উৎসৱ পালন কৰা হয়। ′হামসাধ্বনীপুৰস্কাৰ′ৰ জৰিয়তেও ক্ষেত্ৰখনৰ মহান সাফল্য সকলক সম্বৰ্ধনা জনায়।

পুৰস্কাৰ আৰু সন্মান

২০১৯ চনত মাদ্ৰাজ মিউজিক একাডেমীৰ পৰা সংগীত কলা আচাৰ্য।
কৰ্ণাটক চৰকাৰৰ পৰা ৰাজোৎসৱ প্ৰশস্তি।
Ganakalashree গণকলা পৰিষদ দ্বাৰা।
দ্য একাডেমী অৱ মিউজিকৰ দ্বাৰা চৌদৈয়া বঁটা।

তথ্য সংগ্ৰহ

শ্ৰেণী:গায়িকা
শ্ৰেণী:সংগীতজ্ঞ
কেমিল কষ্টেক

কেমিল ভেৰোনিকা কষ্টেক (ইংৰাজী: Camille Veronica Kostek; জন্ম: ১৯ ফেব্ৰুৱাৰী, ১৯৯২) এগৰাকী আমেৰিকান মডেল, উপস্থাপিকা আৰু অভিনেত্ৰী। তেওঁ স্পৰ্টছ ইলাষ্ট্ৰেটেড চুইমচুট ইছ্যুত আত্মপ্ৰকাশ কৰিছিল আৰু আলোচনীখনৰ ২০১৯ চনৰ সংস্কৰণৰ বেটুপাতত তেওঁৰ ফটো প্ৰকাশ পাইছিল। কষ্টেক টিবিএছৰ গেম শ্ব’ ৱাইপআউটৰ ফিল্ড হোষ্ট হিচাপে কৰ্মৰত আছিল আৰু ২০২২ চনত এনবিচিৰ ডান্সিং উইথ মাইচেল্ফ উপস্থাপন কৰিছিল। তেওঁ ২০২১ চনৰ বোলছবি ফ্ৰী গাইতো অভিনয় কৰিছিল।

প্ৰাৰম্ভিক জীৱন আৰু শিক্ষা

১৯৯২ চনৰ ১৯ ফেব্ৰুৱাৰীত কানেকটিকাটৰ কিলিংৱৰ্থত কেমিল কষ্টেকৰ জন্ম হৈছিল। তেওঁৰ পিতৃ এলান এজন সাধাৰণ ঠিকাডাৰ আছিল আৰু মাতৃ ক্ৰীষ্টিনা (পূৰ্বৰ উপাধি ডেকোষ্টা) এগৰাকী জিম মেনেজাৰ আছিল। তেওঁ চাৰিজন ভাই-ভনীৰ ভিতৰত আটাইতকৈ ডাঙৰ। তেওঁ পলিছ, আইৰিছ আৰু জামাইকান মূলৰ। লক্ৰোছ ভাৰ্চিটি দলৰ অধিনায়ক, আৰু তেওঁৰ হাইস্কুলৰ ব্ৰডকাষ্টিং প্ৰগ্ৰেমৰ পৰিচালিকা আছিল। তেওঁ ইষ্টাৰ্ণ কানেকটিকাট ষ্টেট ইউনিভাৰ্চিটিত কমিউনিকেচন বিষয়ত মেজৰ আৰু ব্যাৱসায়িক বিষয়ত মাইনৰ লৈ শিক্ষা গ্ৰহণ কৰিছিল। ইষ্টাৰ্ণৰ নৃত্য দলৰ পূৰ্ণকালীন সদস্য হোৱাৰ আগতে তেওঁ ইষ্টাৰ্ণৰ হৈ লক্ৰোছ খেলিছিল আৰু তেওঁলোকৰ নেটৱৰ্ক শ্ব’ৰ এংকৰ হিচাপে কাম কৰিছিল। কষ্টেক এগৰাকী প্ৰমাণিত বাৰে প্ৰশিক্ষক।

ব্যক্তিগত জীৱন

২০১৫ চনৰ পৰা কষ্টেক আমেৰিকান ফুটবলাৰ ৰব গ্ৰনকোভস্কিৰ সৈতে প্ৰেমৰ সম্পৰ্কত আছে। তেওঁলোকৰ এটা ফ্ৰেন্স বুলডগ (কুকুৰ) আছে, যাৰ নাম ৰেলফী।

তথ্যসূত্ৰ

শ্ৰেণী:আমেৰিকান অভিনয় শিল্পী
শ্ৰেণী:মডেল
আজান পীৰৰ দৰগাহ

আজান পীৰৰ দৰগাহ অসমৰ হিন্দু-মুছলমানৰ চিৰ যুগমীয়া সম্প্ৰীতিৰ প্ৰতীক তথা জিকিৰৰ জন্মদাতা আজান পীৰৰ স্মৃতিত নিৰ্মান কৰা এক মছজিদ। এই দৰগাহ অৱস্থিত হৈ আছে শিৱসাগৰ নগৰৰ পৰা প্ৰায় ২২ কিঃমিঃ নিলগত। দিখৌ আৰু ব্ৰহ্মপুত্ৰৰ সংগমস্থলৰ ওচৰতে শৰাগুৰি চাপৰিত। দিখৌ আৰু ব্ৰহ্মপুত্ৰৰ নৈয়ে তিনিওফালে বেঢ়ি আছে। উল্লেখ্য যে আহোম ৰজাই সজাই দিয়া মঠৰ চিন এই দৰগাহত এতিয়াও দেখিবলৈ পোৱা যায়। বাহিৰত এটা গড় আৰু গড়টোৰ ভিতৰত আৰু এটা সৰু গড় আছে। এই গড়টোৰ সোঁমাজতে এটা মছজিদ আৰু ওচৰতে এটা কবৰ আৰু এটা পুখুৰী আছে। মছজিদৰপৰা অলপ আঁতৰত এটা ওখ আৰু আহল-বহল কবৰ আছে। এই কবৰটোকে আজান পীৰৰ কবৰ বুলি জনশ্ৰুতি আছে। পিছলৈ কবৰটো পুনৰ নিৰ্মাণ কৰা হয়। মঠটোৰ ভিতৰত এজোপা শৰা গছ আছে। জনশ্ৰুতি মতে, এই গছজোপাৰ তলতে আজান পীৰ চাহাবে সঙ্গীসকলৰ লগত একেলগে জিকিৰ গাইছিল, জিকিৰ ৰচিছিল আৰু চৰ্চা কৰিছিল। পিছলৈ এইজোপা শৰা গছৰপৰাই এই ঠাইখনিৰ নাম হ’লগৈ শৰাগুৰি চাপৰি। আজান পীৰ চূণপোৰাত থকা কালতে আহোম ৰজাই শৰাগছৰ এজোপাৰ ১০০ বিঘা মাটি দি এটা গড় বন্ধাই দিছিল। ইয়াতে পীৰ চাহাবে আশ্ৰম পাতে। হজৰত পীৰৰ মৃত্যু কেতিয়া হ’ল সেই বিষয়ে নিশ্চিত কৰিব পৰা নাযায়। শৰাগুৰি চাপৰিৰ কাষত তেওঁৰ কবৰ আছে বুলি বিশ্বাস কৰি মুছলমান ধৰ্মীসকলে তেওঁক দৰ্শন কৰিবলৈ যায়। তেওঁৰ সমাধি স্থলটো হিন্দু-মুছলমানৰমানৰ মিলন ভূমি। গোটেই বছৰজুৰি দিখৌ মুখৰ ঘাটেদি তেওঁৰ দৰগাহলৈ অসংখ্য লোকৰ সমাগম হয়।

তথ্য সংগ্ৰহ

শ্ৰেণী:শিৱসাগৰ জিলা
শ্ৰেণী:অসমৰ ধৰ্মীয় স্থান
শ্ৰেণী:মছজিদ
শুভনাথ দ্বিজ সৰস্বতী

শুভনাথ দ্বিজ সৰস্বতী অষ্টাদশ শতিকাৰ কবি। ডিম্বেশ্বৰ নেওগৰ মতে, মহাৰাজ শিৱসিংহৰ আদেশ অনুসৰি এওঁ ধৰ্ম সংবাদ নামে এখন সৰু পুথি ৰচনা কৰে। এই পুথিৰ বিষয়বস্তু গ্ৰহণ কৰিছে মহাভাৰতৰ অশ্বমেধ পৰ্বৰ পৰা। ধৰ্ম সংবাদ পুথি খনত ধৰ্ম ৰজাই চণ্ডাল বেশত যুধিষ্ঠিৰক অশ্বমেধ যজ্ঞ প্ৰসংগত ধৰ্ম সম্পৰ্কে প্ৰশ্ন কৰাৰ কথা বৰ্ণোৱা আছে।

স্বৰ্গীয় সোণাৰাম চৌধাৰীয়ে শুভনাথ দ্বিজৰ পৃষ্ঠপোষকতা আহোম ৰজা শিৱসিংহ নহয় বুলি ধাৰণা কৰা হয়। শুভনাথৰ ভণিতা "শিৱ সিংহ ধৰ্মৰাজা শুণে নাৰায়ণ। কৰন্ত ভকতি সদায় কৃষ্ণৰ চৰণ"- এই দুটা চৰণ ভুলকৈ উদ্ধৃত হৈছে। তেওঁৰ মতে আচলতে হ'ব লাগে এনে --"শিৱবংশে ধৰ্ম ৰাজা হৱে নাৰায়ণ। কৰন্ত ভকতি সদা কৃষ্ণৰ চৰণ॥ নৰনাৰায়ণ হ'লে শুভনাথ দ্বিজক ষোড়শ শতাব্দীৰ কবি বুলিহে ধৰা হয়। অৱশ্যে 'ধৰ্মৰাজা হ'ৱে নাৰায়ণ' এই দুটা শব্দই ধৰ্ম নাৰায়ণকে বুজাব পাৰে,তেতিয়া পুথিখন সপ্তদশ শতিকাৰ হ'ব। কিন্তু,'ধৰ্মৰাজা হ'বে নাৰায়ণ'ৰ ঠাইত যদি 'ধৰ্মৰাজা হয় নাৰায়ণ'বুলি ধৰা হয় তেন্তে পুথিখন হয় নাৰায়ণৰ ৰাজত্ব কালৰ হ'ব। দৰাচলতে বিশ্ববিদ্যালয়ৰ সংগৃহীত পুথিত 'হয় নাৰায়ণ' আছে। শুভনাথৰ প্ৰকাশভংগী আৰু হয় নাৰায়ণৰ পৰিচয়ৰ পৰা জানিব পাৰি যে কৃষ্ণ নাৰায়ণ মায়ামৰীয়া বিদ্ৰোহৰ সময়ত দৰঙত ৰজা আছিল আৰু হয়নাৰায়ণ বেলতলা ফৈদৰ প্ৰতিষ্ঠাতা আছিল। গতিকে তেওঁৰ সময় অষ্টাদশ শতিকাৰ শেষ ভাগত হ'ব।

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:অসমীয়া কবি
শকুন্তলম (চলচ্চিত্ৰ)

শকুন্তলম' ভাৰতীয় শাস্ত্ৰৰ বিখ্যাত বক্তা, সাহিত্যিক আৰু গৱেষক দুষ্যন্ত শ্ৰীধৰ পৰিচালিত সংস্কৃত ভাষাৰ এখন ঐতিহাসিক ছবি। এইখন কালিদাসৰ অভিজ্ঞান শকুন্তলম গ্ৰন্থৰ অভিযোজন। দেশিকা দয়া প্ৰডাকচনৰ অধীনত ছবিখন দুষ্যন্ত শ্ৰীধৰ আৰু শ্ৰীনিবাস কান্নাই প্ৰযোজনা কৰিছে। অভিষেককাৰী শুভম চাৰাৱাট আৰু পায়ল শ্বেট্টীয়ে মুখ্য চৰিত্ৰত অভিনয় কৰিছে। শুভমৰ শকুন্তলমৰ যোগেদি অভিষেক ঘটিছিল।এইখন ১২ আগষ্ট ২০২২ তাৰিখে বিশ্ব সংস্কৃত দিৱস উপলক্ষে বুক-মাই-শ্বো ষ্ট্ৰীম OTT প্লেটফৰ্মত মুক্তি লাভ কৰিছিল।

সমালোচনা

যোধপুৰত অনুষ্ঠিত হোৱা ৰাজস্থান আন্তঃৰাষ্ট্ৰীয় চলচ্চিত্ৰ মহোৎসৱ ২০২২ত ছবিখনে শ্ৰেষ্ঠ আঞ্চলিক পূৰ্ণদৈৰ্ঘ্য ছবিৰ বিশেষ দৰ্শকৰ পছন্দৰ বঁটা লাভ কৰিছিল। বলীউড লোচাত তেজস পুনিয়াই ছবিখনক ৪ তাৰকাৰ বঁটা প্ৰদান কৰাৰ লগতে কয় যে, "শ্ৰীধৰে নিজৰ প্ৰথম ছবিখন অতি সুন্দৰভাৱে নিৰ্মাণ কৰিছে, আপুনি যিমানেই শকুন্তলম নপঢ়ক কিয়, এই ছবিখন চাবলৈ মন যাবই"।

প্ৰসংগ

বাহ্যিক সংযোগ

শ্ৰেণী:সংস্কৃত চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতৰ জীৱনীমূলক নাট্যধৰ্মী চলচ্চিত্ৰ
গন্ধৰ্ব

গন্ধৰ্ব হৈছে হিন্দুধৰ্ম, বৌদ্ধধৰ্ম আৰু জৈনধৰ্মৰ আখ্যানসমূহত উল্লিখিত এক দৈৱিক জীৱ। গন্ধৰ্ব পুৰুষসকল সংগীতবিদ্যাত পাকৈত। তেওঁলোকৰ নাৰীসকল (অপ্সৰা) নৃত্য পটিয়সী। গন্ধৰ্ব শব্দৰদ্বাৰা ভাৰতীয় শাস্ত্ৰীয় সংগীতৰ নিপুণ শিল্পীসকলকো বুজোৱা হয়।

বিভিন্ন ধৰ্মবিশ্বাসত

হিন্দুধৰ্ম

হিন্দুধৰ্মৰ মতে গন্ধৰ্বসকল হৈছে প্ৰকৃতি দেৱতা বা বনদেৱতা। গন্ধৰ্ব নাৰীসকলক অপ্সৰা বুলি কোৱা হয়। তেওঁলোকৰ কিছুসংখ্যকৰ অৰ্ধাংশ ঘোঁৰা আদি জন্তু বা পক্ষীৰ আকাৰৰ। তেওঁলোক সংগীতবিদ্যাত পাৰ্গত। গন্ধৰ্বসকল সোমৰসৰ ৰখীয়া হোৱাৰ লগতে তেওঁলোকে দেৱতাসকলৰ প্ৰাসাদত সুমধুৰ সংগীত পৰিৱেশন কৰে। তেওঁলোকক প্ৰায়ে দেৱতাসকলৰ ৰাজসভাৰ গায়ক হিচাপে চিত্ৰিত কৰা হয়। মহাভাৰতত গন্ধৰ্বসকলৰ কথা বিস্তাৰিতভাৱে উল্লেখ কৰা হৈছে আৰু দেৱতা আৰু যক্ষসকলৰ সৈতে যোদ্ধা হিচাপে তেওঁলোকৰ সম্পৰ্কৰ কথা কোৱা হৈছে। গন্ধৰ্বসকলৰ নিবাস বিভিন্ন গন্ধৰ্ব ৰাজ্য বা গন্ধৰ্বলোকজুৰি বিস্তৃত হৈ আছে। চিত্ৰাংগদ, চিত্ৰসেন, দ্ৰুমিলা (কংসৰ জৈৱিক পিতৃ) আৰু চান্দবেগ উল্লেখযোগ্য গন্ধৰ্বসকলৰ অন্যতম।

হিন্দু প্ৰথা অনুসৰি, গন্ধৰ্ব-বিবাহ হৈছে কোনো আনুষ্ঠানিকতা অবিহনে পৰস্পৰৰ সন্মতিত হোৱা বিবাহ।

পিতৃ-মাতৃ

প্ৰজাপতি, ব্ৰহ্মা, কাশ্যপ আদি বিভিন্ন দেৱতা আৰু ঋষিক গন্ধৰ্বসকলৰ পিতৃ বুলি কোৱা হয়।

বৌদ্ধধৰ্ম

বৌদ্ধধৰ্মৰ মতে গন্ধৰ্বসকল হৈছে একপ্ৰকাৰৰ নিম্ন শ্ৰেণীৰ দেৱতা। পূবপ্ৰান্তৰ ৰখীয়া ৰজা ধৃতৰাষ্ট্ৰ হৈছে তেওঁলোকৰ দলপতি। গন্ধৰ্বসকলৰ আকাশত উৰিব পৰাৰ ক্ষমতা আছে আৰু তেওঁলোক দক্ষ সংগীতজ্ঞ। তেওঁলোক গছ-লতা আৰু ফুলৰ সৈতে সম্পৰ্কিত। অকলশৰে ধ্যান কৰি থকা ভিক্ষুসকলক তেওঁলোকে প্ৰায়েই আমনি কৰে।

জৈনধৰ্ম

দিগম্বৰ পন্থাৰ জৈনসকলে গন্ধৰ্বসকলৰ বৰণ সোণোৱালী বুলি গণ্য কৰে। ইয়াৰ বিপৰীতে শ্বেতাম্বৰ পন্থাৰ মতে তেওঁলোকৰ দেহৰ বৰণ ক'লা।

তথ্য সংগ্ৰহ

শ্ৰেণী:হিন্দুধৰ্মৰ দেৱ দেৱী
ৱাকা ৱাকা (দিচ টাইম ফৰ আফ্ৰিকা)

ৱাকা ৱাকা (দিচ টাইম ফৰ আফ্ৰিকা) এটা বিশেষ ধৰণৰ গীত। কলম্বিয়া আৰু বিশ্বৰ অতি জনপ্ৰিয় গায়িকা আৰু গীতিকাৰ ছাকিৰাই দক্ষিণ আফ্ৰিকাৰ বেণ্ড গ্ৰুপ ফ্ৰেছলিগ্ৰাউণ্ডৰ সৈতে গীতটি পৰিৱেশন কৰে। এই গীতটিয়ে‍ দক্ষিণ আফ্ৰিকাত অনুষ্ঠিত হোৱা ফিফা বিশ্বকাপ ফুটবল খেলৰ আনুষ্ঠানিক গীত হিচাপে মৰ্যাদা লাভ কৰিছিল। ইয়াৰ বাহিৰেও গীতটি স্পেনিছ ভাষাত পৃথকে ৰচনা কৰা হৈছে। তাত গীতটিৰ শিৰোনাম থোৱা হৈছিল ৱাকা ৱাকা (এস্তো এচ আফ্ৰিকা)।

প্ৰেক্ষাপট

ৱাকা ৱাকা গীতটি আফ্ৰিকান সৈন্যৰ পৰম্পৰাগত জামিনা মিনা (জাংগালিৱা) গীতটি‍ৰ আধাৰত ৰচনা কৰা হৈছিল। মাকোছাই ১৯৮৬ চনত কেমেৰুণৰ গোল্ডেন চাউণ্ড বেণ্ড গ্ৰুপৰ বাবে এই গীতটি গাইছিল।

শ্বাকিৰা-জন হিলৰ সুৰ আৰুজন হিলৰ সহ-পৰিচালনাত ৱাকা ৱাকা গীতটি ৰচিত হৈছিল। আফ্ৰিকান-কলম্বিয়ান বাদ্যযন্ত্ৰ, ছ’কা বিট আৰু দক্ষিণ আফ্ৰিকান গীটাৰৰ সহযোগত পৰিৱেশন কৰা এই গীতটিয়ে সকলোৰে মন মুহিছিল। গীতটোৱে আফ্ৰিকান সুৰ-লয়ত তৰঙ্গায়িত ছন্দৰ জৰিয়তে আয়োজক মহাদেশখনৰ গতি আৰু শক্তি প্ৰদৰ্শন কৰিছে। শ্বাকিৰাৰ নিম্নমুখী জি৩-ৰ পৰা উচ্চ মাত্ৰাৰ এ৫-ৰ স্তৰত কণ্ঠৰ স্বৰেৰ সৈতে‍ সামঞ্জস্য ৰাখি‍ ডি মেজৰ লয়ৰ সহযোগত সুৰাৰোপিত কৰা হয়। বৰ্তমান সময়ৰ স্বাক্ষৰ ব্যৱহাৰ কৰি গীতটি সন্নিৱে‍শ কৰা হৈছে। ইয়াত প্ৰতি মিনিটত ১২৮ বিট ব্যৱহাৰ কৰা হৈছে। শ্বাকিৰাৰ নিম্নমুখী জি৩-ৰ পৰা উচ্চ মাত্ৰাৰ এ৫ স্তৰত কণ্ঠৰ স্বৰৰ সৈতে‍ সামঞ্জস্য ৰাখি‍ ডি মেজৰ লয়ৰ সহযোগত সুৰাৰোপিত কৰা হৈছে।

গ্ৰহণযোগ্যতা

২০১০ চনৰ ১১ মে’ত এই গীতটিয়ে মুক্তি লাভ কৰিছিল। ডিজিটেল ডাউনলোডৰ পাছতেই এই গীতটোৱে ইতিবাচক সঁহাৰি লাভ কৰে। সংগীতপ্ৰেমী শ্ৰোতা আৰু দৰ্শকৰ পৰা গীতটিয়ে ভাল সমাদৰ লাভ কৰে। ইয়াৰ ফলত এই গীতটিয়ে‍ বিশ্বজুৰি অপৰিসীম জনপ্ৰিয়তা লাভ কৰিছিল।

সেই সময়ত ৱাকা ৱাকা গীতটি বিপুলভাৱে‍ বিক্ৰী হৈছিল। বিশ্বজুৰি এই গীতটিৰ চল্লিশ নিযুততকৈও অধিক কপি বিক্ৰী হয়। ফলত ই ডিজিটেল যুগৰ সৰ্বাধিক বিক্ৰী হোৱা আৰু দ্ৰুত বিক্ৰী হোৱা বিশ্বকাপৰ থিম গীত হিচাপে পৰিগণিত হয়।

তথ্য সংগ্ৰহ

শ্ৰেণী:সংগীত
অনিৰ্বাণ বৰগোহাঁই

অনিৰ্বাণ বৰগোহাঁই বা অনিৰ্বাণ বি. গোহাঁই অসমৰ এগৰাকী সাংবাদিক, সমাজকৰ্মী, নাট্যকৰ্মী, অভিনেতা, কবি, আবৃত্তিকাৰ আছিল। ধেমাজিৰ বিভিন্ন সামাজিক-সাংস্কৃতিক অনুষ্ঠানৰ সৈতে জড়িত থকাৰ উপৰিও অসমীয়া প্ৰতিদিন কাকতৰ সাংবাদিক আছিল।

শিক্ষা

গোগামুখ নগৰ মজলীয়া বিদ্যালয়ৰ পৰা প্ৰাথমিক শিক্ষা লাভ কৰাৰ পাছত তেওঁ গোগামুখ উচ্চতৰ মাধ্যমিক বিদ্যালয়ৰ পৰা মাধ্যমিক শিক্ষা লাভ কৰে আৰু নৰ্থ লখিমপুৰ মহাবিদ্যালয়ৰ পৰা স্নাতক ডিগ্ৰী লাভ কৰে।

কৰ্মজীৱন

সংবাদ-সেৱা

দৈনিক অগ্ৰদূত কাকতৰ নিয়মীয়া লেখক হিচাপে সাংবাদিক জীৱন আৰম্ভ কৰি পিছলৈ অসমীয়া প্ৰতিদিন বাতৰিকাকত আৰু বৈদ্যুতিন মাধ্যম ডিৱাই ৩৬৫ ত সাংবাদিক ৰূপে সেৱা আগবঢ়াইছিল। মৃত্যুৰ সময়লৈকে তেওঁ গোগামুখ প্ৰেছ ক্লাবৰ সভাপতি হিচাপে কাৰ্য নিৰ্বাহ কৰি আছিল।

নাট্যকৃতি

ৰাষ্ট্ৰীয় নাট্য বিদ্যালয়ৰ জৰিয়তে প্ৰশিক্ষণ প্ৰাপ্ত অনিৰ্বাণ বৰগোহাঁই বিভিন্ন নাট্য-সংগঠনৰ লগত ওতপ্ৰোত ভাৱে জড়িত আছিল। দুমৌৰ নাট্য গোষ্ঠী, গোগামুখ গণ নাট্য বাহিনী (গগনাবা), অসম নাট্য সন্মিলনৰ বিভিন্ন নাট্য অনুষ্ঠাণৰ তেওঁ সক্ৰিয় কৰ্মী আছিল। দেনদুন দ্য থিয়েটাৰৰ তেখেত আছিল পৰিচালন সঞ্চালক। নাট্য পৰিচালক হিচাপে অনিৰ্বাণ বৰগোহাঁয়ে ভাৰতৰ বিভিন্ন ঠাইত নাট্য প্ৰদৰ্শন কৰিছিল। বিশেষকৈ চাহ-জনগোষ্ঠী আৰু মিচিং জনগোষ্ঠীৰ মাজত নাট্য-চেতনা বিকাশ কৰাত তেওঁ‌ ভূমিকা গ্ৰহণ কৰিছিল।

অভিনয়

বিভিন্ন নাটকত অভিনয় কৰাৰ উপৰিও তেওঁ বান্ধোন নামৰ এখন চুটি ছবিত অভিনয় কৰিছিল।

সমাজ-সেৱা

বৃহত্তৰ গোগামুখ অঞ্চল আৰু ধেমাজি জিলাৰ বিভিন্ন অনুষ্ঠাণ আৰু সংগঠনৰ জৰিয়তে তেওঁ আমৃত্যু সমাজ-সেৱাৰ লগত জড়িত হৈ আছিল।

সাহিত্য-সেৱা

কবি আৰু আবৃত্তিকাৰ হিচাপে পৰিচিতি লাভ কৰা অনিৰ্বাণ বৰগোহাঁইৰ কবিতা অসমৰ বিভিন্ন কাকত আলোচনীত প্ৰকাশ পাইছিল।

সম্পাদনা কৰা কাকত আলোচনী

চিনাকি - অসমীয়া, মিচিং আৰু বড়ো ভাষাত প্ৰকাশিত ত্ৰিভাষিক আলোচনী।
সোৱণশিৰি- গোগামুখৰ পৰা প্ৰকাশিত বাতৰিকাকত।

মৃত্যু

২০২১ চনৰ ২৬ জুলাইৰ পুৱা হঠাৎ দেখা দিয়া শাৰীৰিক অসুস্থতাৰ বাবে গোগামুখ প্ৰাথমিক স্বাস্থ্যসেৱা কেন্দ্ৰত ভৰ্ত্তি কৰাৰ পাছতে উন্নত চিকিৎসাৰ বাবে উত্তৰ লখিমপুৰ অসামৰিক চিকিৎসালয়লৈ প্ৰেৰণ কৰা হয় যদিও চিকিৎসা আৰম্ভ হোৱাৰ পূৰ্বেই ২৬ জুলাইৰ পুৱা প্ৰায় ১১.১৫ বজাত তেওঁ শেষ নিশ্বাস ত্যাগ কৰে।

তথ্যসূত্ৰ

বাহ্যিক সংযোগ

ইউ−টিউবত চুটী ছবি বান্ধোন

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ সাংবাদিক
ভাৰতৰ প্ৰেছ কাউন্সিল

ভাৰতৰ প্ৰেছ কাউন্সিল (PCI) ভাৰতৰ এটা বিধিগত আৰু অৰ্ধ ন্যায়িক সংস্থা, ১৯৭৯ চনত প্ৰেছ কাউন্সিল আইন, ১৯৭৮ৰদ্বাৰা পুনৰ প্ৰতিষ্ঠা কৰা হয়। ইয়াৰ উদ্দেশ্য হৈছে ভাৰতত “কাকত আৰু সংবাদ সংস্থাৰ মানদণ্ড বজাই ৰখা আৰু উন্নত কৰি সংবাদ মাধ্যমৰ স্বাধীনতা ৰক্ষা কৰা।’’ প্ৰথমতে ১৯৬৬ চনত ভাৰতীয় প্ৰেছ কাউন্সিল আইন, ১৯৬৫ৰ অধীনত স্থাপন কৰা হৈছিল আৰু ১৯৭৫ চনত বাতিল কৰা হৈছিল। জৰুৰীকালীন অৱস্থাত বিলুপ্ত হোৱাৰ পিছত ১৯৭৯ চনত ইয়াক পুনৰ প্ৰতিষ্ঠা কৰা হয়।

পৰিষদৰ এজন অধ্যক্ষ আছে – পৰম্পৰাগতভাৱে, এজন অৱসৰপ্ৰাপ্ত উচ্চতম ন্যায়ালয়ৰ ন্যায়াধীশ, আৰু ২৮ জন অতিৰিক্ত সদস্য ইয়াৰে ২০ জন সংবাদ মাধ্যমৰ সদস্য, ভাৰতত চলি থকা বাতৰি কাকত, টেলিভিছন চেনেল আৰু অন্যান্য সংবাদ মাধ্যমে মনোনীত কৰে। ২৮ জনীয়া পৰিষদত ৫ জন ভাৰতীয় সংসদৰ নিম্ন সদনৰ (লোকসভা) আৰু উচ্চ সদনৰ (ৰাজ্য সভা) সদস্য আৰু তিনিজনে সাহিত্য একাডেমী, বিশ্ববিদ্যালয় অনুদান আয়োগ আৰু ভাৰতীয় বাৰ পৰিষদৰ মনোনীত হিচাপে সংস্কৃতি সাহিত্য আৰু আইনী ক্ষেত্ৰখনক প্ৰতিনিধিত্ব কৰে। ইয়াৰ পূৰ্বে ন্যায়াধীশ চন্দ্ৰমৌলি কুমাৰ প্ৰসাদ (২০১৪–২০২২) আছিল।

নৈতিকতা সংহিতা

ভাৰতীয় প্ৰেছ কাউন্সিলে “সাংবাদিক আচৰণৰ নিয়ম’’ জাৰি কৰিছে, যিটো ভাৰতত ব্যৱহৃত সাংবাদিকতা সম্পৰ্কীয় দুটা সংহিতাৰ ভিতৰত অন্যতম।

অভিযোগ

ভাৰতীয় প্ৰেছ কাউন্সিলে কোনো সাংবাদিক বা সংবাদ মাধ্যমৰ সংস্থাৰ নৈতিক ব্যৰ্থতাৰ সৈতে জড়িত বিষয়ত প্ৰেছৰ বিৰুদ্ধে আৰু প্ৰেছৰদ্বাৰা অভিযোগ গ্ৰহণ কৰে।

পেইড নিউজ

ভাৰতত প্ৰেছ কাউন্সিলে ২০১০ চনত ভাৰতত “পেইড নিউজ’’ৰ ব্যাপক প্ৰথাৰ সীমিত অধ্যয়ন চলাইছিল। ২০১০ চনৰ জুলাই মাহত প্ৰকাশ কৰা এটা প্ৰতিৱেদনত ইয়াত উল্লেখ কৰা হৈছে যে ভাৰতীয় বাতৰি কাকত আৰু অন্যান্য সংবাদ মাধ্যমত “পেইড নিউজ’’ এক ব্যাপক, গাঁথনিগত আৰু অতি সংগঠিত প্ৰথা, য’ত বাতৰিৰ স্থান আৰু অনুকূল কভাৰেজ ধনৰ বিনিময় কৰা হয়।

কিন্তু প্ৰকাশক লবীৰ হেঁচাত পিচিআয়ে নিজৰ তদন্ত প্ৰতিৱেদন দমন কৰিবলৈ বাধ্য হয় য'ত মিডিয়া হাউচ আৰু পেইড নিউজত লিপ্ত হোৱা ৰাজনীতিবিদসকলৰ নাম উল্লেখ কৰা হৈছিল। প্ৰতিৱেদনৰ প্ৰতিলিপি বিচৰা আৰ টি আইৰ আবেদনো পিচিআয়ে নাকচ কৰে।
কেন্দ্ৰীয় তথ্য আয়োগে (CIC) অৱশ্যে পিচিআইক আবেদনকাৰীক প্ৰতিৱেদনখন প্ৰদান কৰিবলৈ আৰু ইয়াৰ ৱেবছাইটতো ৰাজহুৱাভাৱে উপলব্ধ কৰিবলৈ নিৰ্দেশ দিয়ে।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
গোৱা টুডে

গোৱা টুডে হ'ল ১৯৬৬ চনৰ পৰা ভাৰতৰ গোৱাৰ পানাজীৰ পৰা প্ৰকাশিত এখন মাহেকীয়া আলোচনী, য'ত বাতৰি, সাহিত্য আৰু স্থানীয় ঘটনাৱলী প্ৰকাশিত হৈছিল। গোৱা টুডেক গোৱাৰ সকলো মাহেকীয়া আলোচনীৰ পিতৃ হিচাপে গণ্য কৰা হয়। ইয়াক প্ৰতিষ্ঠা কৰিছিল ফ্ৰান্সিস্কো ডামাচেনো ড' ৰোজাৰিয়া ডান্টাছ আৰু দ্য নাভিণ্ড টাইমছৰ প্ৰাক্তন যৌথ সম্পাদক লেম্বাৰ্ট মাস্কাৰেনহাছে। ২০২১ চনৰ পৰা ইয়াৰ প্ৰকাশ বন্ধ হয়।

ইতিহাস

২০১০ চনত আলোচনীখনে সন্মুখীন হোৱা মূল সমস্যাটো আছিল প্ৰকাশৰ খৰচ পূৰণ কৰিব পৰাকৈ পৰ্যাপ্ত বিজ্ঞাপনৰ অভাৱ। গোৱা টুডে যেতিয়া ছালগাওকাৰ মাইনিং ইণ্ডাষ্ট্ৰীজক বিক্ৰী কৰা হৈছিল, তেতিয়া মাস্কেৰেনহাছৰ পিছত সম্পাদক হিচাপে ভামন চৰ্দেছাই আহিছিল, যিয়ে ১৯৮৭ চনত ভাৰতৰ ৰাষ্ট্ৰদূত হ'বলৈ এংগোলালৈ গুচি গৈছিল। তেওঁৰ পিছত সম্পাদক হৈছিল কবি-সাংবাদিক মনোহৰ শ্বেট্টী, যিয়ে ইতিহাস, ৰাজনৈতিক বিষয় আৰু সাহিত্যৰ মাজত ভাৰসাম্য ৰক্ষা কৰি উচ্চ মানদণ্ড বজাই ৰাখি গোৱাৰ সাহিত্যক প্ৰচাৰ কৰিছিল। শেষ সময়লৈকে সম্পাদক হিচাপে আছিল বিনায়ক নাইক।

তথ্যসূত্ৰ

বাহ্যিক সংযোগ

শ্ৰেণী:ইংৰাজী আলোচনী
অনিল কুমাৰ বড়ো

অনিল কুমাৰ বড়ো (; জন্ম: ৯ ডিচেম্বৰ ১৯৬১) বডো সাহিত্য আৰু লোককথা অধ্যয়নত অৱদানৰ বাবে পৰিচিত এজন ভাৰতীয় শিক্ষাবিদ আৰু লোককথাবিদ। তেওঁ গৌহাটী বিশ্ববিদ্যালয়ৰ লোককথা অধ্যয়ন বিভাগৰ মুৰব্বী হিচাপে কাৰ্যনিৰ্বাহ কৰি আছে। সাহিত্য আৰু শিক্ষাৰ কামৰ বাবে ২০২৫ চনত পদ্মশ্ৰী বঁটা লাভ কৰে।

প্ৰাথমিক জীৱন আৰু শিক্ষা

১৯৬১ চনৰ ৯ ডিচেম্বৰত ভাৰতৰ অসমৰ মানস ৰাষ্ট্ৰীয় উদ্যানৰ সমীপৰ কহিতামা গাঁৱত অনিল কুমাৰ বড়োৰ জন্ম হৈছিল। কহিতামাৰ এন কে বি হাইস্কুলত স্কুলীয়া শিক্ষা সমাপ্ত কৰি পিছলৈ বি.এইচ. কলেজ, হাউলী। গৌহাটী বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰি পিছলৈ পি.এইচ.ডি. একেটা প্ৰতিষ্ঠানৰ পৰা লোককথা অধ্যয়নত।

কৰ্মজীৱন

১৯৮৮ চনত ক্ষেত্ৰীৰ ডিমোৰিয়া কলেজত ইংৰাজী বিষয়ত প্ৰবক্তা হিচাপে শৈক্ষিক জীৱন আৰম্ভ কৰা বড়োৱে ২০০০ চনত গৌহাটী বিশ্ববিদ্যালয়ৰ লোককথা অধ্যয়ন বিভাগত যোগদান কৰে আৰু বৰ্তমান তেওঁ বিভাগৰ মুৰব্বী হিচাপে কাৰ্যনিৰ্বাহ কৰি আছে। তেওঁৰ গৱেষণাই লোক সাহিত্য, উত্তৰ আধুনিকতাবাদ, আৰু বডো সাহিত্যৰ ওপৰত গুৰুত্ব আৰোপ কৰি ভাৰতৰ থলুৱা সংস্কৃতিৰ অধ্যয়ন আৰু সংৰক্ষণত যথেষ্ট অৰিহণা যোগাইছে।

ব্যক্তিগত জীৱন

অনিল কুমাৰ বড়োৱে নিজৰ ব্যক্তিগত জীৱনক ব্যক্তিগতভাৱে ৰাখে। তেওঁ লোককথা অধ্যয়নত যুৱ গৱেষক আৰু ছাত্ৰ-ছাত্ৰীক মেণ্টৰিঙৰ বাবে পৰিচিত। শিক্ষা আৰু সাহিত্যৰ প্ৰতি তেওঁৰ সমৰ্পিততাই তেওঁক শৈক্ষিক মহলত অতিশয় সন্মান অৰ্জন কৰিছে।

সাহিত্যিক অৱদান

বড়োৱে বডো লোককথা আৰু সাহিত্যৰ ওপৰত কেইবাখনো গ্ৰন্থ আৰু গৱেষণা পত্ৰ ৰচনা কৰিছে। তেওঁৰ উল্লেখযোগ্য ৰচনাসমূহৰ ভিতৰত আছে-

বডো সাহিত্যৰ ইতিহাস
ডেলফিনি অনথাই মোৱাদৈ আৰৱ গুবুন গুবুন খোনথাই (যিটোৱে তেওঁক ২০১৩ চনত সাহিত্য অকাডেমী বঁটা লাভ কৰিছিল)
তেওঁৰ লেখাসমূহে বডো লোককথাৰ নথিভুক্তকৰণ আৰু সংৰক্ষণত গুৰুত্বপূৰ্ণ ভূমিকা পালন কৰিছে, যাৰ ফলত ইয়াক বহল শৈক্ষিক আৰু সাংস্কৃতিক দৰ্শকৰ বাবে সুলভ কৰি তোলা হৈছে।

কৃতিত্ব আৰু স্বীকৃতি

পদ্মশ্ৰী (২০২৫) – সাহিত্য আৰু শিক্ষালৈ অৱদানৰ বাবে
সাহিত্য অকাডেমী বঁটা (২০১৩)– তেওঁৰ কবিতা সংকলনৰ বাবে

তথ্য সংগ্ৰহ

শ্ৰেণী:ভাৰতীয় ব্যক্তি
শ্ৰেণী:ভাৰতীয় লোককথাবিদ
শ্ৰেণী:শিক্ষাবিদ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
জাষ্টিন নেপ

জাষ্টিন এন্থনি নেপ (, জন্ম ১৮ নবেম্বৰ ১৯৮২) এগৰাকী ৱিকিপিডিয়া ব্যৱহাৰকাৰী। ৱিকিপিডিয়াত ১০ লাখতকৈও অধিক সম্পাদনা কৰা তেওঁ হৈছে প্ৰথমগৰাকী ব্যক্তি। ২০২০ ৰ মাৰ্চলৈকে নেপে ২০ লাখতকৈও অধিক ইংৰাজী ৱিকিপিডিয়াত সম্পাদনা কৰিছে।

শিক্ষা

জাষ্টিন নেপে Covenant Christian High School ত পঢ়িছিল। Indiana University – Purdue University Indianapolis ৰ পৰা তেখেতে দৰ্শন আৰু ৰাজনীতি বিজ্ঞানৰ ডিগ্ৰী গ্ৰহণ কৰে।

কেৰিয়াৰ

নেপে ২০১২ চনৰ ১৯ এপ্ৰিলত ১০ লাখ সম্পাদনা কৰে বুলি ঘোষণা কৰে। ২০০৫ চনত চাইন আপ কৰাৰ পৰা নেপে দৈনিক গঢ়ে ৩৮৫ কৈ সম্পাদনা কৰি আহিছে। নেপে এই বিষয়ে কয়যে হঠাৎ আৰু স্বেচ্ছাই বেৰোজগাৰ হ'লে এইখিনি সম্ভৱ। ২০১২ চনত ৱিকিপিডিয়াৰ সহপ্ৰতিষ্ঠাপক জিমি ৱেলছে নেপক তেওঁৰ অৱদানৰ বাবে সম্বৰ্ধনা জনায় আৰু ছাইটৰ শীৰ্ষ পুৰস্কাৰেৰে সন্মানিত কৰি কয়যে এপ্ৰিলৰ ১০ তাৰিখটো জাষ্টিন নেপৰ দিন হ'ব।

তথ্যসূত্ৰ

বাহ্যিক সংযোগ

জাষ্টিন নেপৰ ইংৰাজী ৱিকিপিডিয়াৰ সদস্য পৃষ্ঠা
গুগল স্কলাৰত জাষ্টিন নেপ
"Seven Years, One Million Edits, Zero Dollars: Wikipedia's Flat Broke Superstar"
"Justin Knapp Becomes Wikipedia Legend With One Million Edits"
"Justin Knapp: One man, one million Wikipedia edits"
"Week in Wiki out: Hoosier is top contributor to online encyclopedia"
Meet The Guy Who's Made 1.4 Million Wikipedia Edits And Counting

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ৱিকিপিডিয়াৰ সৈতে জড়িত ব্যক্তি